Бүкіләлемдік шала туған балалар күніне орай іс-шара өтті
DATE: 01:05, 18 Қараша 2023 | GMT +5
TITLE: Бүкіләлемдік шала туған балалар күніне орай іс-шара өтті
URL: https://kaz.inform.kz/news/buklalemdk-shala-tugan-balalar-kunne-oray-s-shara-ott-ed1c97/
META: DATE: 01:05, 18 Қараша 2023 | GMT +5
TOTAL WORDS: 162
AUTHOR(S):
TEXT: Мереке 2011 жылы Еуропалық жаңа туған нәресте күтімі қоры, «Little Big Souls» Африка елдеріне көмек көрсету халықаралық қоры, сондай-ақ Аустралияның «Шала туған нәрестелердің аналары» ұлттық қорының бастамасымен құрылды. Бүкіләлемдік мерекенің негізі қаланғаннан бастап елуден астам ел, соның ішінде Қазақстан да қосылды. Фото: UMC. 2023 жылдың 17 қарашасында осы мерекеге орай University Medical Center-де Ашық есік күні өтіп, кішкентай пациенттерге ерекше көңіл бөлінді. Таңертеңнен бастап біздің орталықта емделіп шыққан балалар UMC Диагностикалық орталығында педиатр, невропатолог, гастроэнтеролог, кардиолог, офтальмолог, хирург және отоларинголог мамандарының қабылдауынан, тексеруінен, зерттеулері мен консультациясынан өтті. Фото: UMC. Түстен кейін барлық қатысушы үшін UMC Ана мен бала орталығының дәрігерлерінің қатысуымен пациенттер мектебі ұйымдастырылды. Онда мамандар шала туған балалардың күтімі мен ықтимал асқынулар туралы баяндап берді. Іс-шараға профессор және медицина ғылымдарының докторы, Қазақстандағы неонатология кафедрасының бірінші меңгерушісі Тамара Құрманғалиқызы Чумакова құрметті қонақ ретінде қатысты. Мереке соңы концерттік бағдарламаға ұласты. Оған пациенттер мен атааналар қатысып, UMC Ана мен бала орталығының неонатология, неонаталдық хирургия, нәрестелер реанимациясы және қарқынды терапиясы бөлімдерінің медициналық қызметкерлеріне алғысын айтты
